### NN 122/2025 (19.9.2025.), Pravilnik o izmjenama i dopuni Pravilnika o uvjetima i načinu ostvarivanja prava studenata na državnu stipendiju u STEM područjima znanosti

Ministarstvo znanosti, obrazovanja i mladih

1743

Na temelju članka 78. stavka 4. Zakona o visokom obrazovanju i znanstvenoj djelatnosti (»Narodne novine«, broj 119/22), ministar znanosti, obrazovanja i mladih donosi

PRAVILNIK

O IZMJENAMA I DOPUNI PRAVILNIKA O UVJETIMA I NAČINU OSTVARIVANJA PRAVA STUDENATA NA DRŽAVNU STIPENDIJU U STEM PODRUČJIMA ZNANOSTI

Članak 1.

U Pravilniku o uvjetima i načinu ostvarivanja prava studenata na državnu stipendiju u STEM područjima znanosti (»Narodne novine«, broj 70/23) članak 3. mijenja se i glasi:

»Pravo na državnu stipendiju iz članka 1. ovoga Pravilnika imaju studenti u redovitom statusu upisani na visoka učilišta u Republici Hrvatskoj na sveučilišne prijediplomske studije, sveučilišne diplomske studije, sveučilišne integrirane prijediplomske i diplomske studije, stručne kratke studije, stručne prijediplomske studije i stručne diplomske studije u STEM područjima znanosti koji:

– imaju hrvatsko državljanstvo

– su državljani države članice Europske unije, Europskoga gospodarskog prostora, Švicarske Konfederacije

– su Hrvati izvan Republike Hrvatske u skladu sa Zakonom o odnosima Republike Hrvatske s Hrvatima izvan Republike Hrvatske

– su pod statusom azilanta ili su pod supsidijarnom zaštitom u skladu sa Zakonom o međunarodnoj i privremenoj zaštiti,

pod uvjetima određenim ovim Pravilnikom (u daljnjem tekstu: studenti).«.

Članak 2.

U članku 6. stavak 5. mijenja se i glasi:

»(5) Rang-liste za studente viših godina studija utvrđuju se na način da se broj bodova izračunava na temelju umnoška prosječnog broja ECTS bodova ostvarenih tijekom studija (koji može biti najviše 60 u pojedinoj godini studiranja) i ponderirane aritmetičke sredine dvaju izraza različite vrijednosti. Prvi izraz u izračunu ima vrijednost 1 te predstavlja količnik težinskog prosjeka ocjena studenta i ocjene izvrstan /5/. Drugi izraz u izračunu ima vrijednost 2 te predstavlja dvostruki količnik težinskog prosjeka ocjena studenta i prosjeka ocjena prijavljenih studenata prema pojedinoj rang-listi prema godini i razini studija.

Cjelokupan izračun zaokružuje se na tri decimale te čini ponderiranu aritmetičku sredinu. Ponderirana sredina računa se dijeljenjem ukupne vrijednosti izraza s tri (3) koja čini zbroj pondera prvog izraza (vrijednost 1) i drugog izraza (vrijednost 2), a prikaz u matematičkom izrazu glasi:

![](/files/_web/sluzbeni-dio/2025/133405/images/5500.jpg)

Stavak 6. mijenja se i glasi:

»(6) Rang-liste za studente prve godine diplomskog studija utvrđuju se na način da se broj bodova izračunava na temelju umnoška prosječnog broja ECTS bodova ostvarenih tijekom studija (koji može biti najviše 60 u pojedinoj godini studiranja) i ponderirane aritmetičke sredine dvaju izraza različite vrijednosti. Prvi izraz u izračunu ima vrijednost 1 te predstavlja količnik težinskog prosjeka ocjena studenta i ocjene izvrstan /5/. Drugi izraz u izračunu ima vrijednost 2 te predstavlja dvostruki količnik težinskog prosjeka ocjena studenta i prosjeka ocjena prijavljenih studenata prema pojedinoj rang-listi prema godini i razini studija.

Cjelokupan izračun zaokružuje se na tri decimale te čini ponderiranu aritmetičku sredinu. Ponderirana sredina računa se dijeljenjem ukupne vrijednosti izraza s tri (3) koja čini zbroj pondera prvog izraza (vrijednost 1) i drugog izraza (vrijednost 2), a prikaz u matematičkom izrazu glasi:

![](/files/_web/sluzbeni-dio/2025/133405/images/5492.jpg)

Članak 3.

U članku 8. stavku 2. riječi: »stemstipendije.mzo.hr, dostupnoj na adresi« zamjenjuju se riječima: »Sustava državnih stipendija«.

U stavku 8. ispred riječi: »Rang-liste« dodaju se riječi: »Liste i«.

U stavku 9. riječi: »Rang-lista« zamjenjuje se riječju: »Lista«.

Članak 4.

U članku 9. stavku 2. ispred riječi: »rang-lista« dodaju se riječi: »lista i«.

U stavku 2. riječ: »stemstipendije.mzo.hr« zamjenjuje se riječima: »Sustava državnih stipendija«.

U stavku 3. ispred riječi »rang-liste« dodaju se riječi: »liste i«.

U stavku 5. ispred riječi: »Rang-liste« dodaju se riječi: »Liste i«.

Članak 5.

U članku 11. stavku 1. podstavku 1. riječi: »4.520,70 HRK/« brišu se.

U članku 11. stavku 1. podstavku 2. riječi: »2.260,35 HRK/« brišu se.

Članak 6.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 604-01/25-01/00001
 Urbroj: 533-04-25-0001
 Zagreb, 5. rujna 2025.

Ministar
 prof. dr. sc. Radovan Fuchs, v. r.